cyanic-selkie/wikianc huggingface dataset:
ఆపరేటింగ్ సిస్టమ్
సెల్యులార్ ఫోన్లు, వీడియో గేమ్ కన్సోల్‌ల నుండి వెబ్ సర్వర్లు, సూపర్ కంప్యూటర్ల వరకు కంప్యూటర్‌ను కలిగి ఉన్న అనేక పరికరాల్లో ఆపరేటింగ్ సిస్టమ్‌లు కనిపిస్తాయి.
డెస్క్‌టాప్ ఆపరేటింగ్ సిస్టమ్‌లో మైక్రోసాఫ్ట్ విండోస్ మార్కెట్ వాటా 82.74%. ఆపిల్ ఇంక్ చేత మాక్‌ఒఎస్ రెండవ స్థానంలో ఉంది (13.23%), లైనక్స్ రకాలు సమష్టిగా మూడవ స్థానంలో ఉన్నాయి (1.57%).
వర్గం:ఆపరేటింగ్ సిస్టమ్స్ వర్గం:కంప్యూటర్
నేహా బాంబ్
నేహా బాంబ్ భారతీయ సినిమా నటి. తెలుగు, హిందీ సినిమాలలో నటించింది. దిల్ సినిమాతో తెలుగు సినీరంగంలోకి ప్రవేశించింది. ఆ తరువాత కొన్ని తెలుగు సినిమాల్లో నటించింది.
మూలాలు
వర్గం:తెలుగు సినిమా నటీమణులు వర్గం:టెలివిజన్ నటీమణులు వర్గం:జీవిస్తున్న ప్రజలు వర్గం:హిందీ సినిమా నటీమణులు
ఉత్తర భారతదేశం
ఉత్తర భారతదేశం లో  హిమాచల్ ప్రదేశ్, ఉత్తరాఖండ్, పంజాబ్, హర్యానా, రాజస్థాన్, ఉత్తర ప్రదేశ్, మధ్య ప్రదేశ్, బీహార్, ఢిల్లీ రాష్ట్రాలు,   జమ్మూ కాశ్మీరు, లడఖ్ చండీగఢ్ కేంద్రపాలిత ప్రాంతాలు వున్నాయి. ఇది మౌర్య, గుప్త, ముఘల్, సుర్, మరాఠా, సిక్కు, బ్రిటిష్ ఇండియా సామ్రాజ్యాలకు కేంద్రస్థానం. దీనిలో హిందువుల చార్ ధాం, హరిద్వార్, వారణాసి, మధుర, వైష్ణో దేవి, పుష్కర్ లు, బౌద్ధుల బుద్ధ గయ, సార్నాథ్ , కుషీనగర్ లు, సిక్కుల స్వర్ణ దేవాలయం, ముస్లింల అజ్మేర్ పుణ్యక్షేత్రాలున్నాయి.
నిర్వచనం
ఉత్తర భారతదేశానికి వివిధ అధికారాలు వివిధ నిర్వచనాలిస్తాయి
భారతదేశ ప్రభుత్వపు నిర్వచనం
భారతదేశ ప్రభుత్వ నిర్వచానుసారం జమ్మూ కాశ్మీరు, హిమాచల్ ప్రదేశ్, ఉత్తరాఖండ్, పంజాబ్, హర్యానా, రాజస్థాన్, కేంద్రపాలిత ప్రాంతమైనచండీగఢ్లు వస్తాయి. , ఉత్తర మధ్య రాష్ట్రాలైన ఉత్తర ప్రదేశ్, మధ్య ప్రదేశ్, బీహార్, ఢిల్లీలు కూడా వస్తాయి.
గగన్‌మహల్
గగన్‌మహల్‌, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు నగరంలోని ప్రముఖ ప్రాంతాలలో ఒకటైన ఈ గగన్‌మహల్‌ ప్రాంతం వ్యాపారాలకు, నివాసానికి అత్యంత ప్రముఖమైన ప్రాంతంగా ప్రసిద్ధి చెందింది. ఇది హైదరాబాదు జిల్లాలోని హిమాయత్‌నగర్ మండల పరిధిలోకి వస్తుంది. ఈ ప్రాంతం హైదరాబాదు మహానగరపాలక సంస్థ, కవాడిగూడ డివిజన్‌ పరిధిలోని 90వ వార్డు నంబరు లో ఉంది.
సమీప ప్రాంతాలు
చంద్రానగర్, హుస్సేన్ సాగర్, సాయి విహార్, రాజా మనోహర్ కాలనీ, ఆర్.టి.సి. క్రాస్‌రోడ్స్, చిక్కడపల్లి, బర్కత్‌పురా, హిమాయత్ నగర్, నల్లకుంట, కోఠి మొదలైన ప్రాంతాలు ఇక్కడికి సమీపంలో ఉన్నాయి.
నివాసం, వాణిజ్యం
ఇది హిమాయత్ నగర్ ప్రాంతానికి సమీపంలో ఉండడంతో ఇక్కడ అనేకమంది నివాసముంటున్నారు. గగన్‌మహల్‌లో అనేక ఫాస్ట్ ఫుడ్ సెంటర్లు, చాట్ బండార్లు, టీ స్టాల్స్, బేకరీలు, పాన్ షాప్స్, రెస్టారెంట్లు, జ్యూస్ సెంటర్స్ ఉన్నాయి.
ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో గగన్‌మహల్‌ నుండి వి.ఎస్.టి, కోఠి, టోలిచౌకి, సికింద్రాబాద్, గచ్చిబౌలి, మెహదీపట్నం, ఇసిఐఎల్, జూబ్లీ హిల్స్, కుషాయిగూడ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని ఖైరతాబాదు, లక్డికాపూల్ ప్రాంతాలలో ఎంఎంటిఎస్ రైల్వే స్టేషన్లు ఉన్నాయి.
పార్కు
జీహెచ్‌ఎంసీ ఆధ్వర్యంలో గగన్‌మహల్‌ కాలనీలో 30లక్షల రూపాయలతో 12వందల గజాల స్థలంలో పార్కు నిర్మించబడింది. వాకర్స్‌ నడిచేందుకు వీలుగా ఫుట్‌పాత్‌ నిర్మాణం, పిల్లల కోసం ప్రత్యేకంగా ఆటస్థలం, సందర్శకుల కోసం విశాలమైన లాన్‌ తయారుచేశారు. సీనియర్‌ సిటిజన్స్‌ కోసం కుర్చీలు, ప్లేగ్రౌండ్‌లో పిల్లలు ఆడుకోవడానికి వీలుగా ఆధునిక ఆట వస్తువులు ఏర్పాటుచేశారు.
మూలాలు
వర్గం:హైదరాబాదులోని ప్రాంతాలు వర్గం:హిమాయత్‌నగర్ మండలంలోని గ్రామాలు
కోట వేంకట లక్ష్మీనరసింహం
కోట వేంకట లక్ష్మీనరసింహం కడిమిళ్ళ వరప్రసాద్తో కలిసి కడిమిళ్ళ కోట కవులు అనే పేరుతో జంటగా అవధానాలు చేశాడు.
విశేషాలు
ఇతడు 1955, ఫిబ్రవరి 1వ తేదీన పశ్చిమగోదావరి జిల్లాలోని గొల్లల కోడేరు గ్రామంలో జన్మించాడు. సీతామహాలక్ష్మి, సీతారామాంజనేయులు ఇతని తల్లిదండ్రులు. ఇతడు ప్రాథమిక విద్యను జల్లికాకినాడ గ్రామంలోను, సెకండరీ విద్యను కేశవరం గ్రామంలోను, భాషాప్రవీణ భీమవరంలోని ప్రాచ్య సంస్కృత కళాశాలలోను చదివాడు. 1976లో ఆంధ్రవిశ్వవిద్యాలయం నుండి పి.ఓ.ఎల్. పట్టాను పొందాడు. అత్తిలి గోపాలకృష్ణమాచార్యులు, భారతం శ్రీమన్నారాయణ ఇతని విద్యాగురువులు. కడిమిళ్ళ వరప్రసాద్ ఇతని అవధాన గురువు.
అవధానాలు
ఇతడు సుమారు 300 అష్టావధానాలు, 3 శతావధానాలు, ఒక సహస్రావధానం చేశాడు. అందులో ఒక సహస్రావధానం, ఒక శతావధానం కడీమిళ్ళ వరప్రసాద్‌తో జంటగా నిర్వహించాడు. ఇతని అవధానాలలో సమస్య, వర్ణన, దత్తపది, నిషిద్ధాక్షరి, వ్యస్తాక్షరి, ఆశువు, పురాణం, అప్రస్తుత ప్రసంగం మొదలైన అంశాలు ఉన్నాయి. ఇతడు కొవ్వూరు, ఆకివీడు, తాడేపల్లిగూడెం, భీమవరం, ఏలూరు, తణుకు, విజయవాడ, ఒంగోలు, నెల్లూరు, గుడివాడ, హైదరాబాదు, కలకత్తా మొదలైన చోట్ల విజయవంతంగా అవధానాలు నిర్వహించాడు.
అవధానాలలో పూరణలు
పూరణ: హేలగ సత్కవిత్వము వచించెడి వేళల కోపమేల, భా షాలలితాంగి కర్చనలు సల్పెడు వేళల తాపమేల శ బ్దాలను పూలు జేసి రసవత్కృతి చెప్పెడు వేళ కోపతా పాలను వీడగా వలయు పండితులందఱు వృద్ధిపొందగన్ పూరణ: చేర రమ్మని ప్రేమ సంపూరితముగ శివుడు పిలువడచేసి దోసెగల మధ్య తపము మెచ్చిన భవుడు అర్థమ్మునిచ్చె సిరుల మనకిడు సాంబా!రుచి ప్రదీప్తి పూరణ: తిరునామమ్మట దివ్యభూషలట విస్తీర్ణమ్ముగా పైడిచే ఇరవౌ గోపురమంట, రత్నకలనాహేలాప్రభాసంపదన్ శిరమందొక్క కిరీటమంట, ఇక తేజీలంట, నీ కేమయా సిరి నీగుండెలలోన నిల్వ కరవా! శ్రీవేంకటేశ ప్రభూ!
మూలాలు
వర్గం:అవధానులు వర్గం:శతావధానులు వర్గం:సహస్రావధానులు వర్గం:జంటకవులు వర్గం:1955 జననాలు వర్గం:పశ్చిమ గోదావరి జిల్లా కవులు వర్గం:పశ్చిమ గోదావరి జిల్లా అవధానులు
శ్రీరామ నరసింహమూర్తి కవులు
గంధం శ్రీరామమూర్తి, ఇఱ్ఱింకి నరసింహమూర్తి అనే ఇద్దరు కవులూ జంటగా శ్రీరామ నరసింహమూర్తి కవులు అనే పేరుతో జంటగా కవిత్వం చెప్పారు. శతావధానము చేశారు. గద్వాల సంస్థానములో ఆస్థానకవులుగా ఉన్నారు.
ఇఱ్ఱింకి నరసింహమూర్తి
ఇతడు 1901లో పశ్చిమ గోదావరి జిల్లా తోలేరు గ్రామంలో జన్మించాడు. ఇతడు కూడా ఉభయభాషాప్రవీణ ఉత్తీర్ణుడై పశ్చిమ గోదావరి జిల్లాలలోని ఉన్నత పాఠశాలలో ఆంధ్రోపాధ్యాయునిగా పనిచేశాడు.
రచనలు
వీరిరువురూ బహుగ్రంథకర్తలు. వీరి గ్రంథాలలో
అవధానాలు
వీరు చేసిన అవధానాలలో తోలేరులో చేసిన శతావధానము వివరాలు మాత్రమే లభ్యమౌతున్నాయి. ఈ అవధానములోని కొన్ని పూరణలు: పూరణ: వేణి భరాభిరామ, యరవింద సముజ్వల నేత్ర, సైకత శ్రోణియు, చక్రవాక కుచశోభిత, రాజ మరాళయానయై ప్రాణవిభున్ తమిన్ గవయఁబాల్పడి యేగెడు కాంతకైవడిన్ రాణమెయిన్ స్రవంతి జలరాశిని గూడఁగ నేగుదెంచెడిన్ పూరణ: ఈ క్త్రా ప్రాసముఁజెప్ప నద్భుతమొకో యేంతేనియున్, జూడుడీ వాక్త్రాసంబుల జంకు వారమనుచున్ భావింపఁగా బోకుడీ దిక్త్రారాతికిఁబార్వతీ శివులకున్ తిగ్మ ప్రభారాశికిన్ వక్త్రంబుల్ పది కన్నులైదు కరముల్ వర్ణింపగా వేయగున్ పూరణ: చలువ కపురంపు పలుకులు జలుబు మలపు జాజికాయ జాపత్రులు వ క్కలు యేలకులం గూడు, త మలము దినుము నీదు నోటి మలినము పోవున్
మూలాలు
వర్గం:జంటకవులు వర్గం:1901 జననాలు వర్గం:1905 జననాలు వర్గం:శతావధానులు వర్గం:పశ్చిమ గోదావరి జిల్లా రచయితలు
ఫరూఖ్‌నగర్ మండలం
ఫరూఖ్‌నగర్ మండలం, తెలంగాణ రాష్ట్రంలోని రంగారెడ్డి జిల్లాకు చెందిన ఒక మండలం. మండల కేంద్రమైన ఫరూఖ్‌నగర్ ను షాద్‌నగర్ అని కూడా అంటారు. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం షాద్‌నగర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది. ఈ మండలంలో 36 రెవెన్యూ గ్రామాలు ఉన్నాయి. అందులో రెండు నిర్జన గ్రామాలు.
మండల జనాభా
thumb|2016 పునర్వ్యవస్థీకరణకు ముందు మహబూబ్‌నగర్ జిల్లా పటంలో మండల స్థానం 2011 జనాభా లెక్కల ప్రకారం మండల జనాభా 1,12,458. ఇందులో పురుషుల సంఖ్య 57,299, స్త్రీల సంఖ్య 55,159. అక్షరాస్యుల సంఖ్య 68042. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 280 చ.కి.మీ. కాగా, జనాభా 112,633. జనాభాలో పురుషులు 57,361 కాగా, స్త్రీల సంఖ్య 55,272. మండలంలో 26,214 గృహాలున్నాయి.
మండలంలోని రెవిన్యూ గ్రామాలు
గమనిక:నిర్జన గ్రామాలు రెండు పరిగణించబడలేదు
కాదంబరి (నవల)
thumb కాదంబరి రావూరి భరధ్వాజ రచించిన నవల. మహాకవి బాణుడు రచించిన 'కాదంబరి' సంస్కృతంలో వెలసిన వచన కావ్యం. ఈ మాటకి నానార్ధాలూ ఉన్నాయి. ఒకానొక కావ్య విశేషం, ఆడు కోయిల, గోరువంక, మద్యం, నవల మొదలైనవి. ఈ నవల వచన కావ్యంలాగా ఉంది. ఇందులోని ప్రతి పాత్రా ఒక్కో రకమైన మాదకతతో జోగిసలాడి పోతూ ఉంది. పుస్తకానికి 'కాదంబరి' అన్న శీర్షిక నుంచండి అని సలహా ఇచ్చినవారు డాక్టర్ రాఘవాచార్య గారు" అంటూ కృతజ్ఞతలు తెలుపుకున్నారు భరద్వాజ.
సంక్షిప్త నవల
ఇది రామకృష్ణయ్య కథ. పేదరికాన్ని భరించలేక చిన్నప్పుడే ఇంట్లోనుంచి పారిపోయిన రామకృష్ణయ్య అనేక రకాల ఉద్యోగాలు చేసి, సినిమా హాల్లో బ్లాక్ టిక్కట్లు అమ్ముతూ కోటీశ్వరుడైన చంద్రశేఖరం దృష్టిలో పడతాడు. దానితో అతని జాతకం పూర్తిగా మారిపోతుంది. జీనియస్ ఎక్కడున్నా ఇట్టే పట్టుకునే చంద్రశేఖరం రామకృష్ణయ్యని తన దగ్గర పెట్టుకుని తన వ్యాపారాల మెళకువలు నేర్పడం మాత్రమే కాదు, తన కూతుర్ని ఇచ్చి పెళ్ళి చేస్తాడు కూడా. పెళ్ళైన కొన్నాళ్ళకే ఆత్మాభిమానం విషయంలో బొత్తిగా రాజీ పడలేని రామకృష్ణయ్య భార్యతో కలిసి వేరు కాపురం పెట్టి, సొంతంగా కలప వ్యాపారం ప్రారంభిస్తాడు.
అంచెలంచెలుగా ఎదిగిన రామకృష్ణయ్య, ఉన్నట్టుండి ఒకరోజు తన వ్యాపారం మొత్తం కొడుక్కి అప్పగించేసి, 'మయూరాక్షి' నది మీద ప్రభుత్వం ఆనకట్ట కట్టాలంటూ పోరాటం మొదలు పెడతాడు. అధికార గణంలో ఎవరితో ఏ పని ఎలా చేయించుకోవాలో బాగా తెలిసిన రామకృష్ణయ్యకి, అన్ని పార్టీల నాయకులూ స్నేహితులే. ఉన్నట్టుండి అతనీ పని ఎందుకు మొదలుపెట్టాడో ఎవరికీ తెలియకపోయినా, అతనితో పనులు ఉన్న వాళ్ళూ, అతను ఏం చేసినా అన్నీ ఆలోచించే చేస్తాడనీ నమ్మిన వాళ్ళూ అతనితో చేతులు కలుపుతారు.
రామకృష్ణయ్యకి ఉన్న బలహీనత అతని కూతురు కౌముది. కూతురికోసం ఏమైనా చేస్తాడు ఆయన. కొడుకు మీద కూడా ఇష్టం ఉన్నా, మెజారిటీ తండ్రుల్లాగే కూతురంటే కొంచం ఎక్కువ ఇష్టం. తన తల్లితండ్రుల నుంచి తను పొందలేకపోయినది ఏమిటో బాగా తెలిసిన రామకృష్ణయ్య, పిల్లలని మాత్రం కష్టం అంటే ఏమిటో తెలియకుండా పెంచుతాడు. అంతేకాదు, కొడుకు, కూతురితో కలిసి విస్కీ తాగుతూ, సిగరెట్లు కాలుస్తూ తన సాయంత్రాలని ఆనందంగా గడపడం ఎలాగో బాగా తెలుసు. 'మయూరాక్షి' ప్రాజెక్ట్ కోసం రామకృష్ణయ్య చేస్తున్న ఉద్యమానికి పూర్తి మద్దతు ఇస్తుంది కౌముది. అక్షరాలా తండ్రి వెనుక నిలబడుతుంది.
అంత గొప్ప వ్యాపారస్తుడూ, పనులన్నీ పక్కన పెట్టి ప్రభుత్వంతో విరోధం తెచ్చుకునే ఉద్యమం ఎందుకు మొదలు పెట్టాడు, ఇందులో కౌముదికి ఉన్న ఆసక్తి ఏమిటి, చివరకి ఆ తండ్రీ కూతురూ సాధించింది ఏమిటి అన్నదే 'కాదంబరి' నవల.
మూలాలు
వర్గం:తెలుగు నవలలు
బసవన బాగేవాడి శాసనసభ నియోజకవర్గం
బసవన బాగేవాడి శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం విజాపుర జిల్లా, బీజాపూర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
కంగులబండ
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమిక పాఠశాల డేగలపాలెంలోను, ప్రాథమికోన్నత పాఠశాల సొలభంలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
కంగులబండలో భూ వినియోగం కింది విధంగా ఉంది:
ఉత్పత్తి
కంగులబండలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
రాజ్‌మా,  పసుపు
మూలాలు
వర్గం:గంగరాజు మాడుగుల మండలంలోని గ్రామాలు
కె.చంద్రు
కె.చంద్రు భారతదేశానికి చెందిన న్యాయమూర్తి. ఆయన మద్రాస్ హైకోర్టు న్యాయమూర్తిగా పనిచేసి 2013 మార్చి 09న పదవీ విరమణ చేశాడు. జస్టిస్ కె.చంద్రు ఆయన రిటైర్మెంట్ తరువాత తన అనుభవాలతో తమిళంలో ‘వేజ్ వార్ విత్ లా’ అనే పుస్తకాన్ని రచించాడు. జస్టిస్ చంద్రు నిజజీవిత కథ ఆధారంగా 2021లో 'జై భీమ్‌' ను నిర్మించారు.
జననం, విద్యాభాస్యం
కె.చంద్రు 1951 మార్చిలో తమిళనాడు రాష్ట్రం, తిరుచిరప్పల్లి జిల్లా, శ్రీరంగంలో జన్మించాడు. ఆయన ఎల్.ఎల్.బి పూర్తి చేసి న్యాయవాదిగా పేరు నమోదు చేసుకొని ప్రాక్టీస్ ప్రారంభించాడు.
వృత్తి జీవితం
చంద్రు న్యాయవాదిగా వివిధ కేసుల్లో కేసులను వాదించాడు. ఆయన జూలై 31, 2006న మద్రాస్ హైకోర్టు అదనపు న్యాయమూర్తిగా నియమితుడై, 2009 నవంబరు 9న శాశ్వత న్యాయమూర్తిగా నియమితుడయ్యాడు. ఆయన మద్రాస్ హైకోర్టు న్యాయమూర్తిగా పనిచేసిన కాలంలో దాదాపు వేల కేసులకు పరిష్కరించాడు. ఆయన మద్రాస్ హైకోర్టు న్యాయమూర్తిగా 2013 మార్చి 09న పదవీ విరమణ చేశాడు.
జై భీమ్‌ సినిమా
తమిళనాడులోని విరుధచలంలో 1990ల్లో జరిగిన వాస్తవ సంఘటనల ఆధారంగా జై భీమ్‌ అనే సినిమాను 2021లో నిర్మించారు. గిరిజన తెగకు చెందిన ఓ కుటుంబంలో అన్యాయంగా జైలుపాలైన తన భర్త రాజకన్నును కాపాడుకునేందుకు ఓ గిరిజన మహిళ పార్వతి మద్రాస్ హైకోర్టులో హెబియస్ కార్పస్ పిటిషన్ వేసి పోరాటం చేసింది. ఈ కేసును కె.చంద్రు వాదించి వారికీ న్యాయం అందేలా చేశాడు.
లంగా ఓణి
లంగా, ఓణి దక్షిణ భారతదేశంలోని స్త్రీలు ధరించే సాంప్రదాయక దుస్తులు.ముఖ్యంగా ఆంధ్రప్రదేశ్ ,తెలంగాణా, కర్ణాటక, తమిళనాడు, కేరళ రాష్ట్రాలలో యుక్తవయస్సులోని అవివాహితులైన స్త్రీలు ధరిస్తారు. దీనిని తమిళులు ధావనిగా పిలుస్తారు.
ఓణి లేదా లంగా ఓణి లేదా పైట పావడ, అవివాహిత యువతులు ధరించే దక్షిణ భారత సాంప్రదాయిక దుస్తులు. ఓణి చీర అంత పెద్దగా ఉండదు. కాబట్టి ఇది నడుము నుండి పాదాల వరకు/ముందు వైపు సింహ భాగం, వెనుక కొంత భాగం ఆచ్ఛాదన నివ్వదు. అందుకే దీని క్రింద (లోపలి లంగా పైన) పై లంగా వేసుకొంటారు. చీర వలె దీనికి కుచ్చిళ్ళు కట్టరు. ఉదరం నుండి నడుము మీదుగా ఒకే ఒక చుట్టుగా వెళ్ళి మరల ఉదరం నుండి వక్షోజాలను కప్పుతూ భుజం పైకి వెళ్ళి మిగిలిన భాగం పైటగా వెనక్కి వెళ్తుంది. దీనిని వివాహిత స్త్రీలు ధరించరు. ఆంగ్లంలో దీనిని హాఫ్ సారీ (Half Saree) అని సంబోధిస్తారు.
వాడుక
సాధారణంగా పుష్పించిన తర్వాత జరిపే వేడుకలో (బాల్యం నుండి యౌవనం లోనికి అడుగు పెట్టిన సందర్భ సూచికగా) యువతి దీనిని మొదటి సారి ధరిస్తుంది. పుష్పించే వరకు బాలిక లంగా, నడుము వరకు (హుక్స్/కొండీలు వెనుక వైపు ఉండే) జాకెట్టునే ధరిస్తుంది.దాని తర్వాత యువతులు లంగా ఓణిలను దైనందిన కార్యాలలోనే కాకుండా గుళ్ళకు, ఉత్సవాలకి, పండుగలకి, శుభకార్యాలకి (ప్రత్యేక సందర్భాలలో పట్టు వంటి ఖరీదైనవి) ధరిస్తారు. పెళ్ళి అయిన స్త్రీలు లంగా ఓణికి స్వస్తి పలికి చీరలు ఉపయోగించటం మొదలు పెడతారు.తెలుగు ఆడపడుచులు యుక్త వయస్సు రాగానె మొదటగా ఓణి ధరింప జేసె రోజుని ఒక పండుగగా జరుపుతారు. ఆ తర్వాత చీరను ధరింప జేసే రోజును కూడా ఒక ఉత్సవంగా జరుపుతారు. ప్రస్తుత కాలంలో లంగా ఓణి ధరించే ఆడపిల్లలు అసలు లేరనే చెప్పాలి. దానికి కారణం ....... పాశ్చాత్య దుస్తుల ప్రభావమో, సౌకర్య వంతమో.... మరేదో కారణమైనా లంగా ఓణి కనుమరుగైందనే చెప్పాలి.
కాని ఈ మధ్యకాలంలో అక్కడక్కడా ప్యాషన్ పెరేడ్ లలో, సినిమాలలోను దర్శనమిస్తున్నాయి. ప్యాషన్ డిజైనర్ల కృషో, సినిమాల ప్రభావమో, నాగరికతలో మార్పో ..... కారణమేదైనా లంగా ఓణీ లకు పూర్వ వైభవం తప్పక వచ్చే చూచనలు కనిపిస్తున్నాయి. స్త్రీల వస్త్రధారణలో ఎన్నేన్నో మార్పులు వచ్చినా చీర కట్టులోని సౌకర్యవంతము, అందము, నిండు తనము, మరేదానిలో లేనట్టే..... లంగా ఓణీల నిండుతనం మరెందులోను వుండదనిపిస్తుంది. కర్ణాటక, తమిళనాడు, ఆంధ్రప్రదేశ్, తెలంగాణా లో దీని వాడకం ఎక్కువ. కేరళలో సాధారణంగా యువతులు లంగా ఓణిని తక్కువగా ధరిస్తారు..
యితర లింకులు
వర్గం:దుస్తులు వర్గం:భారతీయ దుస్తులు
రఫ్ (2014 సినిమా)
రఫ్ 2014, అక్టోబరు 10న విడుదలైన తెలుగు చలనచిత్రం. సి.హెచ్‌. సుబ్బారెడ్డి దర్శకత్వం వహించిన ఈ చిత్రంలో ఆది, రకుల్ ప్రీత్ సింగ్, శ్రీహరి ముఖ్యపాత్రల్లో నటించగా, మణిశర్మ సంగీతం అందించాడు. ఈ సినిమా విడుదలకుముందే శ్రీహరి చనిపోయాడు. ఇదే పేరుతో హిందీలోని అనువాదం చేయబడింది.
కథ
నందిని (రకుల్‌) దయా గుణం నచ్చి ఆమె ప్రేమలో పడతాడు చందు (ఆది). నందిని అన్నయ్య సిద్ధార్థ్‌కి (శ్రీహరి) ముందుగా తన ప్రేమ గురించి చెప్పి, తన చెల్లిని ప్రేమలోకి దించుతానని ఛాలెంజ్‌ చేస్తాడు చందు. నందినితో స్నేహం చేస్తూ, మరోవైపు నందిని తన ప్రేమలో పడిపోయిందని సిద్ధార్థ్‌కి చెబుతూ డబుల్‌ గేమ్‌ ఆడుతుంటాడు. చందు హంతకుడని, చిన్నప్పుడే జైలుకి వెళ్లి వచ్చాడని సిద్ధార్థ్‌కి తెలుస్తుంది.
పాటలు
ఈ చిత్రానికి మణిశర్మ సంగీతం అందించాడు. చిత్రానికి సంబంధించిన అడియో 2014, నవంబరు 4న హైదరాబాదులోని జె.ఆర్.సి. ఫంక్షన్ హాల్ జరిగింది. ఈ కార్యక్రమానికి సూర్య, రానా, నితిన్, అల్లరి నరేష్ అథితులుగా విచ్చేసారు.
ఇతర లంకెలు
వర్గం:2014 తెలుగు సినిమాలు వర్గం:తెలుగు ప్రేమకథ చిత్రాలు వర్గం:శ్రీహరి నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:రఘుబాబు నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:తనికెళ్ళ భరణి చిత్రాలు
లక్ష్మణస్వామి
లక్ష్మణస్వామి, రామాయణంలో శ్రీరాముని సోదరుడు లక్ష్మణుడు మీది భక్తితో కొందరు హిందువులు పెట్టుకొనే పేరు.
లక్ష్మణస్వామి పేరుతో కొందరు ప్రముఖులు:
శశాంక్ సుబ్రహ్మణ్యం
శశాంక్ సుబ్రహ్మణ్యం (జ.1978) గ్రామీ అవార్డుకు నామినేట్ చేయబడిన కర్ణాటక సంగీత వేణుగాన విద్వాంసుడు. ఇతడు తన 6వ యేటనే కచేరీ చేయడం మొదలుపెట్టిన బాలమేధావి.
ఆరంభ జీవితం
ఇతడు కర్ణాటక రాష్ట్రం, హసన్ జిల్లా, రుద్రపట్న గ్రామంలో సుబ్రహ్మణ్యం, హేమలత దంపతులకు 1978, అక్టోబర్ 14న జన్మించాడు. ఇతడు కర్ణాటక సంగీతాన్ని తన తండ్రి వద్ద, ఆర్.కె.శ్రీకంఠన్ వద్ద, పాల్గాట్ కె.వి.నారాయణస్వామి వద్ద, హిందుస్తానీ సంగీతాన్ని పండిట్ జస్రాజ్ వద్ద నేర్చుకున్నాడు. ఇతడు వేణుగానాన్ని ఏ గురువు వద్ద నేర్చుకోలేదు. స్వంతంగా నేర్చుకున్నాడు. ఇతడు భరతనాట్య కళాకారిణి శిరీషను వివాహం చేసుకున్నాడు. ఈ దంపతులకు కుమార్తె స్వర, కుమారుడు సమ్విత్ ఉన్నారు. ఇతడు తన కుటుంబంతో చెన్నైలో నివసిస్తున్నాడు.
వృత్తి
ఇతడు తన 6 యేళ్ళ వయసులో 1984లో మొట్టమొదటి కచేరీ చేశాడు. 1990లో ఇతడు ముఖ్యమైన కచేరీలు అడిలాయిడ్, ఆస్ట్రేలియా, కౌలాలంపూర్, మలేసియా, సింగపూర్ మొదలైన చోట్ల నిర్వహించాడు. 1990 డిసెంబరులో శాస్త్రి భవన్‌లో ఇతడు సంగీత ప్రదర్శనను ఇచ్చాడు. మద్రాసు సంగీత అకాడమీ ఇతడిని 12యేళ్ళ వయసులో 1991 జనవరి 1న "సదస్ కచేరీ"కి ఆహ్వానించింది.
ఇతడు ఎక్కువగా దేశ విదేశ సంగీతకారుల ప్రదర్శనలకు సహకారం అందించాడు. జాన్ మెక్ లాగ్లిన్, పాకో డి లూసియా, షాంక్సి సింఫొనీ ఆర్కెస్ట్రా, న్యూ జంగిల్ ఆర్కెస్ట్రా, మిక్కెల్ నార్డ్సో, టెర్రీ రిలే, ఉస్తాద్ షాహిద్ పర్వేజ్, జాకిర్ హుసేన్, ఉస్తాద్ సుల్తాన్ ఖాన్, విశ్వమోహన్ భట్, రోను మజుందార్, ఉస్తాద్ షుజాత్ ఖాన్, దేబూ చౌదరి మొదలైన కళాకారులకు వేణు గాన సహకారాన్ని అందించాడు.
ఇతడు సంప్రదాయ భారతీయ సంగీత కచేరీలతో పాటు సింఫనీలు, జాజ్, సినిమాలు ఇతర తరహా కార్యక్రమాలలో పాల్గొన్నాడు. బి.బి.సి. ఇతని జీవితంపై 2006లో డెస్టినేషన్ మ్యూజిక్ అనే పేరుతో ఒక డాక్యుమెంటరీ చిత్రాన్ని ప్రసారం చేసింది.
ఇతడు వేణునాదంలో అనేక ప్రయోగాలు చేశాడు. ఇతడు 75 సి.డి.లు, 10 డి.వి.డి.లు విడుదల చేశాడు. వాటిలో చారుకేశి, స్పిరిట్ ఆఫ్ కృష్ణ, సుందర, మోహన, బిందుమాలిని, ఉత్సవ్, రాగ లతాంగి, రసాయన, మార్గళి మెలోడీస్ మొదలైనవి ఉన్నాయి.
అన్నపూర్ణ భోజన పథకం
అన్నపూర్ణ భోజన పథకం, తెలంగాణ రాజధాని హైదరాబాదు నగర ప్రజలకు కేవలం 5 రూపాయలకే ఆహారాన్ని అందించేందుకు తెలంగాణ ప్రభుత్వం ఏర్పాటు చేసిన పథకం. ఈ అన్నపూర్ణ పథకం ద్వారా 2014 నుంచి 2022 మే నెల వరకు రూ.185.89 కోట్లను ఖర్చుతో 9,67,53,612 భోజనాలను అందించబడ్డాయి. ఈ పథకం కింద ప్రతిరోజూ 400 గ్రాముల అన్నం, 120 గ్రాముల సాంబారు, 100 గ్రాముల కూరగాయల కూర, 15 గ్రాముల పచ్చిమిర్చి కూరతోపాటు పచ్చడితో కూడిన నాణ్యమైన పోషక విలువలున్న భోజనాన్ని ఈ అన్నపూర్ణ పథకం కింద అందిస్తున్నారు.
ప్రారంభం
హైదరాబాదు మహానగరపాలక సంస్థ ఆధ్వర్యంలో హ‌రేకృష్ణ మూమెంట్ ఛారిట‌బుల్ ఫౌండేష‌న్ సహకారంతో 2014 మార్చి 1న నాంప‌ల్లి రైల్వే స్టేష‌న్ వ‌ద్ద ఈ పథకం ప్రారంభించబడింది. మొదట ప్రయోగాత్మకంగా 8 కేంద్రాల‌తో రోజుకు 2,500 మందికి భోజ‌నాన్ని అందించబడింది. ఆ తరువాత ద‌శ‌ల‌వారిగా న‌గ‌రంలోని పలు ప్రాంతాలలో దాదాపు 150 అన్నపూర్ణ క్యాంటీన్ల ద్వారా రోజుకు 45 వేల అన్న పూర్ణ భోజనాలను అందించేవారు. తెలంగాణ రాష్ట్ర ఐటి, పుర‌పాల‌క, పరిశ్రమల శాఖామంత్రి కల్వకుంట్ల తారకరామారావు 2017, మార్చి 16న దీనికి అన్న‌పూర్ణ భోజన ప‌థ‌కంగా పేరు పెట్టాడు. 2022 జూలై నాటికి 373 కేంద్రాల ద్వారా రోజుకు దాదాపుగా 80వేల మందికి రెండు పూటలా ఉచిత భోజనాలు అందించబడుతోంది.
ఈ పథకంలో భాగంగా రూ. 5కే భోజనం అందించేందుకు హరేకృష్ణ మూవ్‌మెంట్‌ ఛారిటబుల్‌ ఫౌండేషన్‌తో హైదరాబాదు మహానగరపాలక సంస్థ కుదుర్చుకున్న ఒప్పందం ప్రకారం లబ్ధిదారులు 5 రూపాయలు చెల్లించనుండగా, రూ. 19.25 జీహెచ్‌ఎంసీ చెల్లిస్తోంది.
ఇతర జిల్లాల్లో
ఈ పథకాన్ని స్పూర్తిగా తీసుకున్న వరంగల్‌, మహబూబ్‌నగర్‌, సిరిసిల్ల, కరీంనగర్‌, ఖమ్మం, సూర్యాపేట, సిద్ధిపేట జిల్లాల్లోని వివిధ మున్సిపాలిటీల్లో ఈ అన్నపూర్ణ భోజనాన్ని అందిస్తున్నారు. రాజన్న సిరిసిల్ల జిల్లా కేంద్రంలో ఏర్పాటుచేసిన అన్నపూర్ణ క్యాంటిన్ ను 2019 ఫిబ్రవరి 8న కేటీఆర్ ప్రారంభించి, ప్రారంభోత్సవం అనంతరం స్థానిక ప్రజలతో మాట్లాడుతూ అధికారులతో కలిసి అదే క్యాంటిన్‌లో భోజనం చేశాడు.
మోబైల్ క్యాంటిన్లు
2020 మార్చి 2న రాష్ట్రంలోని సీనియర్ సిటిజన్లు, దివ్యాంగలు కోసం మొబైల్ అన్నపూర్ణ క్యాంటీన్ పథకం ప్రారంభించబడింది. వండిన ఆహారాన్ని కేవలం రూ. 5 కే మొబైల్ అప్లికేషన్ సహాయంతో లబ్ధిదారులు భోజనాన్ని బుక్ చేసుకుంటే, ఆహారం వారి ఇంటివద్దకే డెలివరీ చేయబడుతుంది. ఈ పథకంలో భాగంగా ఐదు మొబైల్ క్యాంటీన్ వాహనాలను ఫ్లాగ్ ఆఫ్ చేశారు. ఈ కార్యక్రమంలో రాష్ట్ర పశుసంవర్ధక శాఖ మంత్రి తలసాని శ్రీనివాస్ యాదవ్, తెలంగాణ ప్రభుత్వ ప్రధాన కార్యదర్శి సోమేష్ కుమార్, ఎంఎయుడి ప్రిన్సిపల్ సెక్రటరీ అరవింద్ కుమార్, జిహెచ్ఎంసి కమిషనర్ డిఎస్ లోకేష్ కుమార్, హరేకృష్ణ మూవ్‌మెంట్ ఛారిటబుల్ ఫౌండేషన్ అధ్యక్షులు సత్యగౌర చంద్రదాసు పాల్గొన్నారు.
లాక్‌డౌన్‌ సమయంలో
లాక్‌డౌన్‌కు ముందు, మొదటి లాక్‌డౌన్ సమయంలో మధ్యాహ్న భోజన సమయంలో, మొబైల్ అన్నపూర్ణ క్యాంటీన్‌తోసహా 373 కేంద్రాలలో, రాత్రి భోజన సమయంలో 259 కేంద్రాలలో పూర్తిగా ఉచితంగా ఆహారాన్ని అందించారు.
సీటింగ్ క్యాంటిన్లు
2020-21లో మొత్తం 2 కోట్ల 29 లక్షల 46వేల 80 భోజనాలను అందించడం జరిగింది. జీహెచ్‌ఎంసీలోని ఒక్కో సర్కిల్‌లో 32 స్థలాలలో సీటింగ్ తో కూడిన క్యాంటీన్లు ఏర్పాటుచేయనున్నారు. ఇందులో భాగంగా మొత్తం రూ. 8.70 లక్షల వ్యయంతో 40 అడుగుల పొడవు, 14 అడుగుల వెడల్పుతో క్యాంటీన్ల విస్తీర్ణాన్ని పెంచి డైనింగ్‌ టేబుళ్లను ఏర్పాటుచేసి, కనీసం 35 మంది కూర్చుని తినడంతోపాటు చేతులు కడుక్కునేందుకు వాష్‌ బేసిన్‌, ఫ్యాన్లు, స్టీల్‌ ప్లేట్‌లో భోజనం చేసే సదుపాయాలను సమకూర్చనున్నారు.
మూలాలు
వర్గం:హైదరాబాదు జిల్లా వర్గం:తెలంగాణ ప్రభుత్వ పథకాలు
కొత్తూరు మండలం
కొత్తూరు మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. కొత్తూరు, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో ఉండేది. ప్రస్తుతం ఈ మండలం షాద్‌నగర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో  11  రెవెన్యూ గ్రామాలు ఉన్నాయి.నిర్జన గ్రామాలు లేవు. పునర్వ్యవస్థీకరణ తరువాత, ఈ మండల వైశాల్యం 106 చ.కి.మీ. కాగా, జనాభా 34,300. జనాభాలో పురుషులు 17,930 కాగా, స్త్రీల సంఖ్య 16,370. మండలంలో 8,015 గృహాలున్నాయి.
వెంకటగిరి చీర
నెల్లూరు జిల్లాలో వెంకటగిరి నియోజకవర్గము పత్తి చేనేత చీరలు ప్రసిద్ధి చెందింది. ఇది దాని ప్రత్యేకమైన నేత ప్రావీణ్యత వచ్చింది. ఈ చీరెలను వెంకటగిరి చీరెలుగా వ్యవహరిస్తారు. ఇవి వాటి విశిష్ట జరీ రూపకల్పనల వలన ప్రజాదరణ పొందాయి. వీటిని చేతితో అల్లటం ద్వారా లేదా యంత్రము ద్వారా తయారు చేస్తారు.
చరిత్ర
ఈ వెంకటగిరి చీరలను నెసేవారిని 1700 సంవత్సరంలోనే నెల్లూరు వెలుగుగోటి రాజవంశం పోషిస్తూన్నట్లుగా చారిత్రక ఆధారాలు ఉన్నాయి. ఈ జిల్లా లోని వెంకటగిరి, పాటూరు, నెల్లూరు రూరల్ లోని పలు గ్రామాల్లో వేలాది కుటుంబాల చేనేత పరిశ్రమలో వున్నాయి
విశేషాలు
వెంకటగిరి చీరలు ఆంధ్రాలోనే కాకుండా ఇతర రాష్ట్రాలతోపాటు విదేశీయులను ఆకర్షిస్తున్నాయి. మగువ లకు అందాన్నిచ్చే ఈ చీరలకు 150 సంవత్సరాలకుపైగా చరిత్ర ఉంది. వెండి జరీ, ఆఫ్ ఫైన్ జరీ వంటి రకాలతో ఇక్కడ చీరలు నేస్తున్నారు. ఎంతో నైపుణ్యంతో చీరను నేయడం వల్ల మన రాష్ట్రంలోనే కాకుండా కేరళ, తమిళ నాడు, కర్ణాటక వంటి రాష్ట్రాల్లో చీరలు అమ్ముడుబోతున్నా యి. విదేశీయులకు సైతం వెంకటగిరి చీరలంటే మహా ప్రీతి. ఆధునిక డిజైన్లతో చీరలను నేయడం వల్ల మహిళలు వెంకటగిరి చీరలపై ఎక్కువ ఆసక్తి కనబరుస్తున్నారు. ఈ చీరల్లో జాందనీ వర్క్కు మంచి డిమాండ్ ఉంది. రెండు వైపులా ఒకే డిజైన్ కనబడడం జాందనీ వర్క్ ప్రత్యేకత. చీరల తయారీలో ఇటువంటి నైపుణ్యం మరెక్కడా కాన రాదు. వెంకటగిరిలో మరో ప్రత్యేకత ఉంది. కాటన్ చీరల్లో చుట్టూ చెంగావి రంగు చీర తయారు చేయడం ఇక్కడి కార్మికుల నైపుణ్యతకు నిదర్శనం.
ఇతర లింకులు
వర్గం:భారతీయ హస్తకళలు వర్గం:ఆంధ్రప్రదేశ్ భౌగోళిక గుర్తింపులు వర్గం:చీరలు
రఘు
రఘు అనే పేరుతో ఉన్న వ్యాసాలు.
పద్మ పురస్కార గ్రహీతల జాబితా - 2016
పద్మశ్రీ పురస్కారం విజేతలు
2016 రిపబ్లిక్‌ దినోత్సవాన్ని పురస్కరించుకుని మొత్తం 89 మందికి పద్మశ్రీ పురస్కారాలు ప్రకటించారు.
వర్గం:పద్మశ్రీ పురస్కార గ్రహీతలు వర్గం:పద్మవిభూషణ పురస్కార గ్రహీతలు వర్గం:పద్మభూషణ పురస్కార గ్రహీతలు
మంత్రిగారి బంగళా
మంత్రిగారి బంగళా 2017లో విడుదలైన తెలుగు సినిమా. తమిళంలో 2017లో 'రమ్' పేరుతో విడుదలైన ఈ సినిమాను 'మంత్రిగారి బంగళా' పేరుతో సురక్ష్ ఎంటర్‌టైన్‌మెంట్ మీడియా బ్యానర్ పై మల్కాపురం శివకుమార్ నిర్మించాడు. హృషికేష్, నరైన్, మియాజార్జ్, సంచిత శెట్టి ప్రధాన పాత్రల్లో నటించిన ఈ సినిమాకు సాయి భరత్ దర్శకత్వం వహించాడు. రమ్ సినిమా ఫిబ్రవరి 17న తెలుగు, తమిళ భాషల్లో విడుదలైంది.
పాటలు
ఈ సినిమాకు వెనిగండ్ల శ్రీరామమూర్తి, శివగణేష్ పాటలు రాయగా, అనిరుద్ సంగీతాన్ని అందించాడు.
సీత (2019 సినిమా)
సీత 2019 మే 24న విడుదలైన తెలుగు చలనచిత్రం. తేజ దర్శకత్వంలో వచ్చిన ఈ చిత్రంలో బెల్లంకొండ శ్రీనివాస్, కాజల్ జంటగా నటించారు. ఈ సినిమా తమిళం లో " ఇట్స్ మై లైఫ్ “, హిందీ లో “సీత రామ్” గా డబ్ అయినది. ఈ సినిమాలో నాయిక కాజల్ అగర్వాల్ "టైటిల్" కేరక్టర్ "సీత" గా నటించారు.
మంగళ (2011 సినిమా)
మంగళ 2011 లో విడుదలైన సినిమా. ఇందులో చార్మి, సుభాష్, ప్రదీప్ రావత్, విజయ్ సాయి ముఖ్యపాత్రల్లో నటించారు. మంత్ర ఎంటర్ టైన్‌మెంట్స్ పతాకంపై ఈ సినిమాను తులసీరాం ఓషో నిర్మించి, దర్శకత్వం వహించాడు. ఛార్మీ, సుభాష్, ప్రదీప్ రావత్ ప్రధాన తారాగణంగా నటించిన ఈ సినిమాకు విశ్వ సంగీతాన్నందించాడు.
సీత (2019 సినిమా)
కథ
సీత‌(కాజ‌ల్ అగ‌ర్వాల్) ఓ బిజినెస్ ఉమెన్. త‌న‌కు డ‌బ్బు త‌ప్ప మ‌రేదీ ముఖ్యం కాదు. డ‌బ్బు కోసం ఏదైనా చేయ‌డానికి వెన‌కాడ‌దు. అలాంటి సీతకు వ్యాపారంలో స‌మ‌స్య వ‌స్తే ఎమ్మెల్యే బ‌స‌వ‌రాజు (సోనూ సూద్) ద‌గ్గ‌రికి వ‌స్తుంది. ఆయ‌న సెటిల్మెంట్ చేసినందుకు సీత‌ను త‌న ద‌గ్గ‌ర నెల రోజులు గ‌డ‌ప‌మ‌ని అడుగుతాడు. ఆ త‌ర్వాత సీత మాట త‌ప్పుతుంది. సీత దాని నుండి ఎలా తప్పించుకోవాలో తెలియక ఇబ్బంది పడుతూ ఉంటుంది. అదే స‌మ‌యంలో సీత జీవితంలోకి రామ్ (బెల్లంకొండ శ్రీ‌నివాస్) వ‌స్తాడు. సీత ఆస్తికి, రామ్‌కు లింక్ పెట్టి చ‌నిపోతాడు సీత తండ్రి. దాంతో త‌ప్ప‌క రామ్‌‌తో ఉండ‌టానికి ఒప్పుకుంటుంది సీత‌. అప్ప‌ట్నుంచి ఏం జ‌రిగింది. బసవరాజు బారి నుండి సీతను రామ్ కాపాడతాడా లేదా? అనేదే మిగతా సినిమా కథ.
మంగళ (2011 సినిమా)
కథ
సినీనటిపై అభిమానంతో తన కొడుకును పోగొట్టుకున్న ఓ క్షుద్ర మాంత్రికుడు ఆమెపైకి శకూచి అనే ఒక భయంకరమైన ఒక క్షుద్ర శక్తిని పంపుతాడు. ఆమె దాని బారి నుంచి ఎలా బయట పడిందనేది ఈ సినిమా కథ. thumb|చార్మి
వంతలమామిడి(గంగరాజు మాడుగుల 2)
వంతలమామిడి ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గంగరాజు మాడుగుల మండలంలోని గ్రామం. ఇది మండల కేంద్రమైన గంగరాజు మాడుగుల నుండి 16 కి. మీ. దూరం లోను, సమీప పట్టణమైన అనకాపల్లి నుండి 112 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 44 ఇళ్లతో, 192 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 88, ఆడవారి సంఖ్య 104. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 175. గ్రామ జనగణన లొకేషన్ కోడ్ 585040 .పిన్ కోడ్: 531029.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమికోన్నత పాఠశాల కోరపల్లిలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
వంతలమామిడిలో భూ వినియోగం కింది విధంగా ఉంది
ఉత్పత్తి
వంతలమామిడిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
రాజ్‌మా, పసుపు
వెలుపలి లంకెలు
వర్గం:గంగరాజు మాడుగుల మండలంలోని గ్రామాలు
బబలేశ్వర్ శాసనసభ నియోజకవర్గం
బబలేశ్వర్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం విజాపుర జిల్లా, బీజాపూర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. బబలేశ్వర్ నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:కర్ణాటక శాసనసభ నియోజకవర్గాలు
74 భారత రాజ్యాంగ సవరణ
కుడి|422x422px భారత రాజ్యాంగ చట్ట సవరణలు జనవరి 2018 నాటికి, భారత రాజ్యాంగంలో 123 సవరణ ప్రతిపాదనలు, 101 సవరణ చట్టాలు జరిగాయి. మొట్టమొదటి సవరణను 1950 లో ప్రవేశపెట్టారు. 74 వ రాజ్యాంగ సవరణ బిల్లును పివి నరసింహారావు ప్రధానమంత్రిగా ఉన్నప్పుడు 1991 సెప్టెంబర్ 16 పార్లమెంట్‌లో ప్రవేశపెట్టారు. 1992లో 74వ రాజ్యాంగ సవరణ బిల్లు పార్లమెంటు ఆమోదం పొందింది. 74వ సవరణ ద్వారా రాజ్యాంగంలో 12వ షెడ్యూల్‌ను చేర్చారు. రాష్ట్రపతి ఆమోదం తర్వాత 1993, జూన్ 1న ఈ చట్టం అమల్లోకి వచ్చింది.
చట్ట సవరణ చరిత్ర
భారత దేశంలో తొలిసారిగా 1687లో మద్రాస్‌లో మునిసిపల్ కార్పొరేషన్‌ను బ్రిటిష్‌వారు ఏర్పాటు చేశారు. 1726లో బాంబే, కలకత్తా కార్పొరేషన్లు ఏర్పడ్డాయి. అప్పటి ప్రధాన మంత్రి రాజీవ్‌గాంధీ ప్రభుత్వంలో పట్టణ ప్రభుత్వాలకు రాజ్యాంగ ప్రతిపత్తిని కల్పించేందుకు నగరపాలక బిల్లును 1989, ఆగస్టులో 65వ రాజ్యాంగ సవరణ బిల్లుగా ప్రవేశపెట్టిన 65వ సవరణ బిల్లు లోక్‌సభలో ఉండగానే బిల్లు రద్దయింది. 1990లో వీపీ సింగ్ ప్రభుత్వం ఈ బిల్లును పార్లమెంటులో ప్రవేశ పెట్టాలని భావించినప్పటికీ వీపీ సింగ్ ప్రభుత్వం పడిపోవడంతో ఈ ఆమోదం పొందడంలో విఫలమైందని. పీవీ నర్సింహారావు ప్రభుత్వం 65వ సవరణ బిల్లును అనేక మార్పులు చేసి 74వ రాజ్యాంగ సవరణ బిల్లుగా పార్లమెంటులో 1991, సెప్టెంబర్ 16న లోక్‌సభలో ప్రవేశపెట్టింది. 1992లో 74వ రాజ్యాంగ సవరణ బిల్లు పార్లమెంటు ఆమోదం పొందింది.నాటి రాష్ర్టపతి శంకర్ దయాల్ శర్మ ఆమోదించారు. 1993, జూన్ 1న చట్టం దేశ వ్యాప్తంగా అమల్లోకి వచ్చింది.
74 రాజ్యాంగ సవరణ ముఖ్యాంశాలు
పట్టణ స్థానిక ప్రభుత్వాలకు సంబంధించిన అంశాలను రాజ్యాంగంలో 'IXA' భాగంలో ప్రకరణ 243P నుంచి 243 ZG వరకు పొందుపరిచారు.
ప్రకరణ 243 P స్థానిక ప్రభుత్వ నిర్మాణం
కమిటీ : 243 ప్రకారం అధికరణం క్రింద ఏర్పాటైన కమిటీ.
జిల్లా: అనగ రాష్ట్రంలో జిల్లా అని అర్థం.
మెట్రోపాలిటన్: 10 లక్షలు కంటే ఎక్కువ జనాభా కలిగిన ప్రాతం. మెట్రో పాలిటన్ ప్రాంతంగా ఏర్పడినప్పుడు గవర్నర్ నోటిఫికేషన్ జారీ చేయవలసి ఉంటుంది.
మున్సిపల్ ప్రాంతం: గవర్నర్ చే నోటిఫై చేయబడిన ప్రాంతం
పంచాయతీ : 243 ప్రకరణ క్రింద పంచాయతీ ఏర్పాటు చేయడం జరిగింది.
జనాభా :చివరిసారిగా జనాభా లెక్కల సేకరణ జరిగి, నోటిఫై అయిన సందర్భంలో నిర్ధారించిన జనాభా అని అర్థం.
243Q మునిసిపాలిటీల నిర్మాణం
గ్రామీణ ప్రాంతము నుంచి పట్టణ ప్రాంతంగా పరివర్తన చెందుతున్న ప్రాంతాన్ని నగర పంచాయతీగా గుర్తిస్తారు. చిన్న పట్టణాల్లో మునిసిపల్ కౌన్సిల్‌, అతి పెద్ద పట్టణాల్లో మున్సిపల్ కార్పొరేషన్లు ఉంటాయి. ఒక పట్టణంగా పరివర్తన చెందుతున్న ప్రాంతం, చిన్న పట్టణం, పెద్ద పట్టణం అని రాష్ర్ట గవర్నర్ సరైన అర్థ వివరణ ఇస్తారు.
243R మున్సిపాలిటీల నిర్మాణం, ఎన్నికలు
మున్సిపాలిటీల్లో, అన్ని స్థాయిల సభ్యులు పౌరుల ద్వారా ప్రత్యక్షంగా ఎన్నిక కావాలి. మున్సిపాలిటీల్లోని సభ్యుల కూర్పు, అధ్యక్షుల ఎన్నికల విధానానికి ఆ రాష్ర్ట శాసన నిర్మాణ శాఖ చట్టాలను రూపొందిస్తుంది.మున్సిపాలిటీల్లోని పరిపాలన నిర్వహణలో అనుభవం ఉన్నవారు ప్రభుత్వం ద్వారా నామినేట్ అవుతారు. (వీరికి ఓటుహక్కు ఉండదు) సంబంధిత మున్సిపాలిటీ కార్పొరేషన్ ఏరియాకు ప్రాతినిథ్యం వహించే ఎమ్మెల్యే, ఎంపీ, ఎమ్మెల్సీలు హోదారీత్యా సభ్యులుగా కొనసాగుతారు.
243S వార్డు కమిటీలు నిర్మాణం
మూడు లక్షలు లేదా అంతకంటే ఎక్కువ జనాభా కలిగిన మునిసిపాలిటీల్లో ఒకటి లేదా అంతకంటే ఎక్కువ వార్డులను కలిపి వార్డు కమిటీలను ఏర్పాటు చేయుట, వార్డ్ కమిటీలు సంబంధిత శాశన నిర్మాణ శాఖ చట్టం రూపొందించాలి. కార్పొరేషన్‌లో వార్డ్ కమిటీల సంఖ్య 50కి తగ్గకుండా,100కి మించకుండా ఉండాలి.
243T రిజర్వేషన్లు
ఎస్సీ, ఎస్టీలకు జనాభా ప్రాతిపదికన రిజర్వేషన్లు కేటాయించాలి. ఎస్సీ, ఎస్టీలకు కేటాయించిన స్థానాల్లో ఆయా వర్గాలకు చెందిన మహిళలకు 1/3 వంతు స్థానాలను రిజర్వ్ చేయాలి.మొత్తం స్థానాల్లో కనీసం 1/3 వంతు స్థానాలను మహిళలకు రిజర్వ్ చేయాలి. మున్సిపాల్టీ అధ్యక్షులలో కొన్నింటిని ఎస్సీ, ఎస్టీ మహిళలకు కేటాయించే విధంగా ఆ రాష్ట్ర శాసనసభ చట్టం రూపొందించాలి. ఈ రిజర్వేషన్లను రొటేషన్ పద్ధతిలో కేటాయించాలి. బీసీలకు రిజర్వేషన్లు కల్పించే అధికారం ఆ రాష్ట్ర శాసన నిర్మాణ శాఖ ఉంది
243U పదవీ కాలం
ఈ చట్టము ద్వారా అధ్యక్షుడు పదవీ కాలం ఐదు సంవత్సరాలు ఉంటుంది. ఈ ఐదు సంవత్సరాల లోటు పదవి రద్దు అయితే ఆరు నెలలు ముందు ఎన్నికలు నిర్వహించాలి.
243W అధికార విధులు
12వ షెడ్యూల్‌లో 18 విధులను పట్టణ స్థానిక సంస్థలకు నిర్దేశించారు. వీటిని రాష్ర్ట ప్రభుత్వాలు బదిలీ చేస్తాయి. పన్నెండో షెడ్యూల్‌లో పేర్కొన్న 18 విధులు ఉన్నాయి. 1.నగర ప్రణాళిక 2. సమర్ధవంత భూ వినియోగం, భవన నిర్మాణాలపై నియంత్రణ 3. ఆర్థిక, సామాజిక అభివృద్ధి ప్రణాళికలు 4. మురికివాడల నిర్మూలన. 5. పట్టణ అడవులు, పర్యావరణ పరిరక్షణ 6. రహదారులు, వంతెనలు 7. ప్రజారోగ్యం, మురుగు నీటిపారుదల, చెత్త నియంత్రణ 8. అగ్నిమాపక వ్యవస్థ 9. పరిశ్రమలకు, గృహాలకు నీటి వసతి 10. బలహీన వర్గాల సంరక్షణ, వికలాంగులకు వసతి. 11. వీధి దీపాలు, బస్టాండుల నిర్వహణ 12. కబేళాలపై నియంత్రణ 13. నగర దారిద్య్ర నిర్మూలన పథకాలు 14. విద్య, సాంస్కృతిక అభివృద్ధికి చర్యలు 15. జంతువుల పరిరక్షణ 16. ఆట స్థలాలు, ఉద్యానవనాల నిర్వహణ 17. శ్మశాన వాటికల నిర్వహణ 18. జనన, మరణాల నమోదు వంటివి ఉన్నాయి.
243X స్థానిక సంస్థలు ఆదాయ వనరులు పన్నులు
స్థానిక సంస్థలు ఆదాయం కోసం శాసనసభ నిర్ణయించిన మేరకు పన్నులు విధించి, వసూలు చేయడం. అలాగే కేంద్ర, రాష్ర్ట ప్రభుత్వాలు కూడా సహాయ నిధులు అందిస్తాయి.
243Y ప్రకారం ఫైనాన్స్ కమిషన్
73వ రాజ్యాంగ సవరణలో పేర్కొన్న ప్రకరణ 243 I లోని రాష్ర్ట ఫైనాన్స్ కమిషన్ పట్టణ స్థానిక సంస్థలకు కూడా వర్తిస్తుంది.
243Z అకౌంటింగ్ అండ్ ఆడిటింగ్
పట్టణ, నగర కార్పొరేషన్ సంస్థల అకౌంట్‌లను పరిశీలించేందుకు రాష్ర్ట శాసనసభ ప్రత్యేక యంత్రాంగాన్ని ఏర్పాటు చేయవచ్చు.
243ZA మునిసిపల్ ఎన్నికల నిర్వహణ
ప్రకరణ 243 k లో ప్రస్తావించిన విధంగా రాష్ట్ర, పట్టణ స్థానిక సంస్థల ఎన్నికలను నిర్వహిస్తుంది.
243ZB కేంద్రపాలిత ప్రాంతాలకు వర్తింపు
74వ రాజ్యాంగ సవరణలోని అంశాలు కేంద్రపాలిత ప్రాంతాలకు కూడా వర్తిస్తాయి. రాష్ట్రపతి ఒక పబ్లిక్ నోటిఫికేషన్ ద్వారా వర్తింపచేవచ్చు.
243ZC షెడ్యూల్డ్ ప్రాంతాలకు మినహాయింపులు
244(1) ప్రకారం షెడ్యూల్డ్ ప్రాంతాలు, 244(2) ప్రకారం షెడ్యూల్డ్ తెగల ప్రాంతాల్లో ఈ విభాగం వర్తించదు. పశ్చిమ బెంగాల్‌లోని డార్జిలింగ్ జిల్లాలోని కొండ ప్రాంతాలకు ఏర్పాటు చేసినగూర్ఖాహిల్ కౌన్సిల్‌కు ఈ విభాగం వర్తించదు.ప్రకరణ 244(1), 244(2) ప్రకారం షెడ్యూల్డ్, ఆదివాసీ ప్రాంతాలకు ఈ విభాగాన్ని వర్తింపచేస్తూ పార్లమెంట్ శాసనాలను రూపొందించవచ్చు. అవి రాజ్యాంగ సవరణలుగా పరిగణించబడవు.
243ZD జిల్లా ప్రణాళికా కమిటీ
ప్రతి రాష్ర్టంలో జిల్లాలో ప్రణాళికా కమిటీని ఏర్పాటు చేయాలి. ఈ కమిటీ పంచాయతీ, మునిసిపాలిటీలు రూ పొందించిన ప్రణాళికలను సమీకరించి తుది ప్రణాళికలను రూపొందిస్తుంది. జిల్లా ప్రణాళిక కమిటీ నిర్మాణాన్ని రాష్ర్ట శాసనసభ చట్టం ద్వారా నిర్ణయిస్తుంది. ఈ జిల్లా ప్రణాళిక కమిటీ కేంద్రపాలిత ప్రాంతమైన ఢిల్లీకి వర్తించదు.
243ZE మెట్రోపాలిటన్ ప్రణాళిక కమిటిలు
10 లక్షల దాటి జనాభా ఉన్న మెట్రోపాలిటన్ ప్రాంతాల్లో వీటిని ఏర్పాటు చేస్తారు.దీనికి సంబంధించిన నిర్మాణం, విధులు ఆ రాష్ర్ట శాసనసభ చట్టం ద్వారా నిర్ణయిస్తుంది. నగరంలో మేయర్ ఈ కమిటీకి చైర్మన్‌గా, మునిసిపల్ కమిషనర్ సెక్రటరీగా వ్యవహరిస్తారు.
243ZF పాత శాసనాల కొనసాగింపు
74వ రాజ్యాంగ సవరణ అమల్లోకి వచ్చిన ఒక సంవత్సరం వరకు ఆ రాష్ర్టంలో అమల్లో ఉన్న పాత చట్టాలే కొనసాగుతాయి. ఆ తరువాత రాష్ట్ర ప్రభుత్వాలు కొత్త చట్టాలను అనువర్తింప చేసుకోవాలి.
మూలాలు
వర్గం:భారత రాజ్యాంగ సవరణలు వర్గం:పంచాయతీ వర్గం:భారతదేశపు చట్టాలు
జడ్చర్ల మండలం
జడ్చర్ల మండలం, తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మహబూబ్ నగర్ రెవిన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  30  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం జడ్చర్ల
గణాంక వివరాలు
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 293 చ.కి.మీ. కాగా, జనాభా 104,141. జనాభాలో పురుషులు 51,972 కాగా, స్త్రీల సంఖ్య 52,169. మండలంలో 22,617 గృహాలున్నాయి.
కారుమంచి రఘు
కారుమంచి రఘు ఒక తెలుగు సినీ హాస్యనటుడు. 150 కి పైగా సినిమాల్లో నటించాడు. ఈటీవీలో ప్రసారమవుతున్న జబర్దస్త్ హాస్యకార్యక్రమంలో రోలర్ రఘు అనే పేరుతో ఒక బృందాన్ని నడిపాడు.
రఘు 2002 లో వి.వి. వినాయక్ దర్శకత్వంలో జూనియర్ ఎన్టీఆర్ హీరోగా వచ్చిన ఆది సినిమాతో సినీరంగ ప్రవేశం చేశాడు. అదుర్స్ సినిమా నటుడిగా మంచి పేరు తెచ్చుకున్నాడు.
జీవితం
రఘు వాళ్ళ స్వస్థలం తెనాలి. అతను హైదరాబాదులో పుట్టి పెరిగాడు. తండ్రి మాజీ సైనికాధికారి. తల్లి గృహిణి. రఘు ఎంబీఎ పూర్తి చేసిన తరువాత కొద్ది రోజులు ఓ సాఫ్టువేరు కంపెనీలో పనిచేశాడు. రఘుకు ఇద్దరు పిల్లలున్నారు.
కెరీర్
వి. వి. వినాయక్, సురేందర్ రెడ్డి సినిమాల్లో అవకాశాల కోసం ప్రయత్నిస్తున్నప్పటి నుంచి రఘుకు మంచి స్నేహితులు. వాళ్ళిద్దరూ రఘును సినీ పరిశ్రమలోకి ఆహ్వానించారు. రఘు కూడా నటనా రంగం వైపు ఆసక్తితో వినాయక్ దర్శకత్వంలో వచ్చిన ఆది సినిమాతో సినీరంగంలోకి ప్రవేశించాడు. రఘుకు జూనియర్ ఎన్టీఆర్తో కూడా మంచి సాన్నిహిత్యం ఉంది.
మూలాలు
వర్గం:తెలుగు సినిమా నటులు వర్గం:తెలుగు సినిమా హాస్యనటులు
కోదండ రామాలయం, తిరుపతి
ప్రసిద్ధ పుణ్యక్షేత్రమైన తిరుపతిలోని కోదండ రామాలయం ప్రాచీనమైన, ప్రఖ్యాతమైన హిందూ దేవాలయం. ఇక్కడ మూలమూర్తులు కోదండరాముడు, సీతాదేవి, లక్ష్మణస్వామి. ఈ ఆలయం ఎదురుగా భక్తాంజనేయస్వామి వెలసియున్నారు.
ఆలయ చరిత్ర
భవిష్యోత్తర పురాణంలో శ్రీరాముడు సీతాన్వేషణ సఫలమగుటకు శ్రీవారి పుష్కరిణిలో స్నానమాచరించినట్లు చెప్పబడింది. ఆ కాలంలో ప్రస్తుతము ఆలయమున్న ప్రదేశంలో ఒక గుహ వెలసి ఉండేదని ప్రతీతి. అందుండి దివ్యమైన తేజస్సు వెలువడుతుండేది. రామాగమన గుర్తుగా ఈ ఆలయాన్ని జాంబవంతుడు ప్రతిష్ఠించాడని తరువాతి కాలంలో జనమేజయ చక్రవర్తి పునరుద్ధరించిరని స్థానికుల అభిప్రాయము. ఈ ఆలయము లోని మూర్తులు 'రామచంద్ర పుష్కరిణి'లో చక్రవర్తికి లభించినట్లు భావిస్తున్నారు.
గోవిందరాజస్వామి ఆలయంలోని కూరత్తాళ్వాన్ మండపం ఉత్తరగోడ లోపలి భాగంలో లభ్యమైన శాసనం ప్రకారం ఈ ఆలయాన్ని శాలివాహన శకం 1402 (సా.శ.1480) లో శఠగోపదాసర్ నరసింహ మొదలియార్, "నరసింహ ఉడయ్యార్" కాలంనాటి సంస్కృతి, సంప్రదాయాల చిహ్నంగా, రఘునాథుడు అనే పేరుతో శ్రీరామచంద్రుని విగ్రహాన్ని ఇచ్చి ఈ ఆలయాన్ని నిర్మించెనని తెలుస్తున్నది. శ్రీ సాధు సుబ్రహ్మణ్యశాస్త్రి గారి ప్రకారం ఈ నరసింహ ఉడయ్యార్ గారే సాళువ నరసింహ రాయలు. 1830లో కాశీయాత్రకు బయలుదేరి దారిలో తిరుపతి ప్రాంతాన్ని దర్శించుకున్న ఏనుగుల వీరాస్వామయ్య అప్పటిలో ఆలయ స్థితిగతుల గురించి వ్రాశారు. 1830ల నాటికి రామస్వామి ఆలయానికి సర్కారు వారి కుమ్మక్కు (అధికారం) లేదని తెలిపారు. ఆలయం మొత్తంగా ఆచార్య పురుషుల చేతిలోనే ఉండేది.
ఆలయ విశేషాలు
ఈ ఆలయము ఆగమ శాస్త్రానుసారంగా నిర్మించబడి తిరుమల శ్రీవారి ఆలయాన్ని పోలివుంటుంది. ఆలయపు శిల్పకళ విజయనగర కాలం నాటిదిగా గుర్తించవచ్చును. ప్రతి స్తంభంపై అనేక భాగవత, రామాయణ ఘట్టాలు, దేవతా మూర్తులు దర్శనమిస్తాయి.
శ్రీ కోదండస్వామి వారు, దక్షిణ భాగంలో సీతామహాలక్ష్మి, వామ భాగంలో లక్ష్మణస్వామి స్థానక భంగిమలో ఆర్చామూర్తులుగా వెలసి ఉన్నారు. ఇలా దక్షిణభాగంలో అమ్మవారు ఉండడం వైఖానస ఆగమశాస్త్ర నియమం. ఇలా కుడి ప్రక్కన అమ్మవారు ఉండేలా దర్శించడం వల్ల మోక్షప్రాప్తి కలుగుతుందని పూర్వీకుల నమ్మకం. thumb|left|కోదండ రామ స్వామి వారి ఆలయ రాజ గోపురము గర్భగుడి ద్వారములు సువర్ణమయమై ముందుగా జయవిజయులు ద్వారపాలకులై సాక్షాత్కరిస్తారు. ఈ ఆలయంలో పంచబేరమూర్తులు ఉన్నారు. ఈఆలయ ప్రధాన గోపురమునకు ఎదురుగా కొంత దూరములో శ్రీ ఆంజనేయ స్వామి వారి చిన్న గుడి ఉంది. దాని కెదురుగా ఆంజనేయ స్వామివారి స్తంభమున్నది.
మూలాలు
వర్గం:తిరుపతి వర్గం:హిందూ దేవాలయాలు వర్గం:రామాలయాలు వర్గం:ఆంధ్రప్రదేశ్ దేవాలయాలు
భారతదేశ కార్యాలయం
thumb|275x275px| 1866లో విదేశీ, కామన్వెల్త్ కార్యాలయ భవనం పశ్చిమ లేదా పార్క్ వైపు. ఇందులో విదేశీ, భారతదేశ కార్యాలయాలుండేవి. అయితే హోమ్, కలోనియల్ కార్యాలయాలు వైట్‌హాల్ వైపున ఉండేవి. భారతదేశ కార్యాలయం (ఇండియా ఆఫీస్) అనేది 1858లో లండన్‌లో స్థాపించబడిన బ్రిటిషు ప్రభుత్వ విభాగం. భారతదేశ వైస్రాయి, ప్రావిన్సుల అధికారుల ద్వారా దేశ పరిపాలనను పర్యవేక్షించడానికి దీన్ని ఏర్పాటు చేసారు. ఈ భూభాగాల్లో భారత ఉపఖండంలోని నేటి కాలపు దేశాలతో పాటు యెమెన్, హిందూ మహాసముద్రం చుట్టూ ఉన్న ఇతర భూభాగాలు కూడా కలిసి ఉన్నాయి. ఈ విభాగానికి నేత, భారతదేశ వ్యవహారాల మంత్రి. ఇతను బ్రిటిషు మంత్రివర్గ సభ్యుడు. కౌన్సిల్ ఆఫ్ ఇండియా, ఈ అధికారికి అధికారిక సలహాదారు.
1947లో భారతదేశానికి స్వాతంత్ర్యం వచ్చిన తర్వాత, భారతదేశ కార్యాలయాన్ని మూసివేసారు. కొత్త దేశంతో యునైటెడ్ కింగ్‌డమ్ సంబంధాల బాధ్యత కామన్వెల్త్ సంబంధాల కార్యాలయానికి (గతంలో డొమినియన్స్ కార్యాలయం ) బదిలీ చేసారు.
భారతదేశ కార్యాలయం యొక్క మూలాలు (1600–1858)
ఈస్ట్ ఇండియా కంపెనీని 1600లో ఆంగ్ల వ్యాపారుల జాయింట్-స్టాక్ కంపెనీగా స్థాపించారు. వారు "ఇండీస్ "తో ఆంగ్ల వాణిజ్యానికి ప్రత్యేక హక్కులను పొందారు. కేప్ ఆఫ్ గుడ్ హోప్‌కు మాజిల్లాన్ జలసంధికీ మధ్య ఉన్న భూభాగాలను వాళ్ళు ఇండీస్ అని అన్నారు. "భారతదేశం" అనే పదం సింధు నది పేరు నుండి ఉద్భవించింది. ఈ నది, ఈ ప్రాంతంలో వాణిజ్యానికి, నాగరికతకూ సుదీర్ఘ కాలంగా ముఖ్యంగా ఉంటూ వచ్చింది. త్వరలోనే కంపెనీ, ఆసియాలోని దక్షిణ, తూర్పు ఇండీస్ అంతటా "ఫ్యాక్టరీల " నెట్‌వర్క్‌ను ఏర్పాటు చేసింది. 250 సంవత్సరాల కాలంలో కంపెనీ మౌలిక పాత్ర లోను, దాని విధుల్లోనూ అనేక గణనీయమైన మార్పులకు లోనైంది.
1698 తర్వాత పాత, కొత్త కంపెనీల మధ్య పోటీ కాలం ఫలితంగా 1709లో యునైటెడ్ కంపెనీ ఆఫ్ మర్చంట్స్ ట్రేడింగ్ టు ఈస్ట్ ఇండీస్ ఏర్పడింది. ఈ 'కొత్త' ఈస్టిండియా కంపెనీ, ప్రధానంగా ఆసియాలో అక్కడక్కడా వ్యాపార ప్రయోజనాలున్న వాణిజ్య సంస్థ స్థాయి నుండి 18వ శతాబ్దపు ద్వితీయార్ధానికల్లా దక్షిణాసియాలో ప్రధాన ప్రాదేశిక శక్తిగా రూపాంతరం చెందింది. దాని ప్రధాన కార్యాలయం బెంగాల్లో ఉండేది. ఈ అభివృద్ధి యొక్క రాజకీయ పర్యవసానాల కారణంగా 1784లో బ్రిటిషు ప్రభుత్వం, కంపెనీ అవలంబించే భారతీయ విధానాలపై పర్యవేక్షణ కోసం లండన్‌లో స్టాండింగ్ కమీషనర్‌లను (బోర్డ్ ఆఫ్ కంట్రోల్) ఏర్పాటు చేసింది.
కంపెనీ హోదాలో వచ్చిన ఈ మార్పు, ఇతర అంశాలతో కలిసి, 1813 - 1833 మధ్య కాలంలో బ్రిటిషు పార్లమెంటు కొన్ని చట్టాలు చేయడానికి దారితీసింది. దాంతో ఈస్ట్ ఇండీస్‌తో వాణిజ్యానికి బ్రిటిషు ప్రభుత్వం అన్ని సంస్థలకూ తలుపులు తెరిచింది. దాని ఫలితంగా కంపెనీ తన వాణిజ్య విధుల నుండి పూర్తిగా వైదొలిగింది. 1858 పునర్వ్యవస్థీకరణ వరకూ, బోర్డు పర్యవేక్షణ లోనే కంపెనీ బ్రిటిషు ఇండియా ప్రభుత్వ బాధ్యతను కొనసాగించింది.
ఈ మార్పులు ఇన్ని జరిగినా, లండన్ నగరంలో ఈస్ట్ ఇండియా హౌస్‌లో ఉన్న కంపెనీ ప్రాథమిక నిర్మాణంలో మాత్రం పెద్దగా మార్పులేమీ జరగలేదు. ఇందులో పెద్ద సంఖ్యలో యజమానులు లేదా వాటాదారులు, ఎన్నికైన కోర్ట్ ఆఫ్ డైరెక్టర్లు ఉండేవారు. బోర్డుకు చైర్మన్, డిప్యూటీ చైర్మన్ నాయకత్వం వహించేవారు. కంపెనీ రోజువారీ వ్యవహారాలకు శాశ్వత అధికారులు బాధ్యత వహించేవారు. బోర్డ్ ఆఫ్ కంట్రోల్ మాత్రం, వెస్ట్‌మినిస్టర్‌లోని ప్రభుత్వ భవనాలకు సమీపంలో తన ప్రత్యేక కార్యాలయాన్ని నిర్వహించుకునేది.
భారత ప్రభుత్వ చట్టం 1858తో, లండన్‌లో ఈస్ట్ ఇండియా కంపెనీల కంపెనీ, బోర్డ్ ఆఫ్ కంట్రోల్ ల స్థానంలో భారతదేశ కార్యాలయం (ఇండియా ఆఫీస్) అనే ఒకే కొత్త డిపార్ట్‌మెంటును నెలకొల్పారు. ఇది భారతదేశ వ్యవహారాల మంత్రి కింద ఉండేది. విదేశాంగ కార్యాలయం, కలోనియల్ కార్యాలయం, హోమ్ ఆఫీస్, వార్ ఆఫీస్‌తో పాటు యునైటెడ్ కింగ్‌డమ్ ప్రభుత్వ కార్యాలయంగా ఇది పనిచేసేది.
వివరం, విధులు
భారతదేశ సెక్రటరీ ఆఫ్ స్టేట్‌కు చట్టబద్ధమైన సలహాదారుల సంఘం, కౌన్సిల్ ఆఫ్ ఇండియా సహాయం చేసేది. సెక్రటరీ ఆఫ్ స్టేట్‌ కింద అధికారుల బృందం ఉండేది. ఈ అధికారులలో ఎక్కువగా ఈస్ట్ ఇండియా కంపెనీ, బోర్డ్ ఆఫ్ కంట్రోల్ లకు చెందిన సివిల్ సర్వెంట్ల సిబ్బంది ఉండేవారు. వైట్‌హాల్‌ లోని కొత్త భారతదేశ కార్యాలయ భవనంలో వీరు కూర్చునేవారు. సెక్రటరీ ఆఫ్ స్టేట్, కంపెనీ గతంలో నిర్వహించిన అన్ని కార్యనిర్వాహక విధులను నిర్వహించేవారు. గతంలో బోర్డ్ ఆఫ్ కంట్రోల్ దక్షిణాసియాలోని బ్రిటిషు ప్రావిన్షియల్ అడ్మినిస్ట్రేషన్‌పై నిర్వహించిన 'పర్యవేక్షణ, దిశానిర్దేశం, నియంత్రణ' అధికారాలను ఇతను వారసత్వంగా పొందాడు. భూమిపైన, సముద్రంలోనూ వేసిన టెలిగ్రాఫ్ కేబుళ్ళు (1868-70), సూయజ్ కెనాల్ (1869) ప్రారంభోత్సవం మొదలైన వాటి వలన దక్షిణాసియాతో సమాచార సంబంధాలు మెరుగవడంతో ఈ నియంత్రణను సాధ్యమైంది. వైస్రాయ్, ప్రావిన్షియల్ గవర్నర్ల ద్వారా ఆసియా, ఆఫ్రికాలోని పెద్ద ప్రాంతాలు, మధ్యప్రాచ్యం లపై ఈ నియంత్రణను అమలు చేయగలిగింది. పంతొమ్మిదవ శతాబ్దం చివరి పాదంలో ఇది మరింత ప్రభావవంతంగా ఉండేది. మొదటి ప్రపంచ యుద్ధం సమయంలో మొదలైన రాజ్యాంగ సంస్కరణలకు 1919 - 1935 భారత చట్టాలతో మరింత ఊపు వచ్చినపుడు మాత్రమే బ్రిటిషు ఇండియా ప్రభుత్వంపై భారతదేశ కార్యాలయపు పట్టు బాగా సడలింది. దాంతో దక్షిణాసియాపై దాని పట్టు సడలైనట్లైంది. శాసన సభలకు, స్థానిక ప్రభుత్వాలకూ క్రమంగా అధికార వికేంద్రీకరణ జరిగింది. ఆ పరిపాలనా సంస్కరణలే 1937లో బర్మాను మిగిలిన దక్షిణాసియా నుండి వేరు చేయడానికీ, లండన్‌లో బర్మా కార్యాలయం ఏర్పాటుకూ దారితీశాయి. స్టేట్ సెక్రటరీ మాత్రం ఒక్కరే ఉండేవారు. కార్యాలయం కూడా అదే భవనంలో ఉండేది. 1947లో ప్రస్తుత భారతదేశం, పాకిస్తాన్‌లకు 1948లో నేటి మయన్మార్‌కూ స్వాతంత్ర్యం ఇవ్వడంతో, భారతదేశ కార్యాలయం, బర్మా కార్యాలయం రెంటినీ అధికారికంగా రద్దు చేసారు.
1947కి ముందు ఆఫ్రికా, ఆసియా, మధ్యప్రాచ్య దేశాలతో సంబంధాలు, రక్షణ విధానంలో విస్తృతమైన ప్రమేయం ఫలితంగా, వివిధ సమయాల్లో నిర్దిష్ట పొరుగు లేదా అనుసంధానిత ప్రాంతాల విషయంలో భారతదేశ కార్యాలయం కూడా బాధ్యత తీసుకుంది. వీటిలో ముఖ్యమైనవి:
వైట్‌హాల్‌లోని ఫారిన్ అండ్ కామన్వెల్త్ ఆఫీస్ మెయిన్ బిల్డింగ్‌లో భారతదేశ కార్యాలయం దాని కార్యాలయాలను ఉండేవి.
ఇండియా ఆఫీస్ రికార్డ్స్
ఇండియా ఆఫీస్ రికార్డ్స్ అనేది ఈస్ట్ ఇండియా కంపెనీ (1600–1858), బోర్డ్ ఆఫ్ కంట్రోల్ లేదా బోర్డ్ ఆఫ్ కమిషనర్స్ ఫర్ ది అఫైర్స్ ఆఫ్ బ్రిటిషు ఇండియా (1784–1858), భారతదేశ కార్యాలయం (1858–1947) బర్మా ఆఫీస్ (1937–1948) లకు, అధికారికంగా నాలుగు ప్రధాన సంస్థలలో ఒకటి లేదా ఇతర వాటితో అనుసంధానించబడిన బ్రిటిషు ఏజెన్సీలకూ చెందిన ఆర్కైవ్‌ల ఖజానా. ఇండియా ఆఫీస్ రికార్డ్స్ దృష్టి మధ్య ఆసియా, మధ్యప్రాచ్యం, ఆఫ్రికా, దక్షిణాసియా, ఆగ్నేయాసియా ప్రాంతాల పైన, 1947కి ముందు వాటి పరిపాలన పైనా కేంద్రీకరించి ఉంటుంది. ఇండియా ఆఫీస్ రికార్డ్స్ వారి అధికారిక ఆర్కైవుల్లో భారతదేశంలోని బ్రిటిషు అనుభవానికి సంబంధించి 300 ల పైచిలుకు సేకరణలు, 3,000 కు పైబడిన ప్రైవేట్ పేపర్‌లు కూడా ఉన్నాయి
గతంలో ఇండియా ఆఫీస్ లైబ్రరీలో ఉన్న ఇండియా ఆఫీస్ రికార్డ్స్ ఇప్పుడు యునైటెడ్ కింగ్‌డమ్ పబ్లిక్ రికార్డ్స్‌లో భాగంగా లండన్‌లోని బ్రిటిషు లైబ్రరీ వారి ఆసియా, పసిఫిక్, ఆఫ్రికా కలెక్షన్స్‌లో భాగంగా ఉన్నాయి. ప్రజలకు అందుబాటులో ఉన్నాయి. 70,000 వాల్యూమ్‌ల అధికారిక ప్రచురణలు, 1,05,000 రాత ప్రతులు, ప్రింటెడ్ మ్యాప్‌లతో పాటు 14 కిలోమీటర్ల షెల్ఫులు ఉన్నాయి.
రత్తాలు-రాంబాబు
రత్తాలు-రాంబాబు రాచకొండ విశ్వనాథశాస్త్రి రచించిన నవల. మార్క్సిజాన్ని అమితంగా ఇష్టపడే రావిశాస్త్రి, ఈ నవలని ఇందిరాగాంధీ ఎమర్జెన్సీ విధించిన కాలంలో (1975-77) జైలు జీవితం గడుపుతూ రాశారు.